Source: http://www.tisr.sk/sk/overovanie-bezpecnosti-technickych-zariadeni/plynove-zariadenia/opravnenie-na-cinnost/
Timestamp: 2017-11-22 20:30:38+00:00

Document:
Žiadosť a postup
Postup na získanie oprávnenia
Navigácia: Úvod > Overovanie bezpečnosti technických zariadení podľa zák. č. 124/2006 Z. z. > Plynové zariadenia > Oprávnenie na činnosť
Činnosť na vyhradených technických zariadeniach sa vykonáva na základe oprávnenia:
A.POVINNÉ preukazovanie oprávnením na činnosť:
KTO sa musí preukazovať povinne?
Zamestnávatelia definovaní v § 3 písm. a) zákona č. 124/2006 Z. z. (ďalej len "zákon")
V zmysle § 15 ods. 1 zákona, ak vykonávajú odborné prehliadky a odborné skúšky a opravy vyhradeného technického zariadenia podľa právnych predpisov na zaistenie bezpečnosti a ochrany zdravia pri práci a plnenie tlakovej nádoby na dopravu plynov vrátane plnenia nádrže motorového vozidla plynom pre inú fyzickú osobu alebo pre inú právnickú osobu.
KDE sa dá overiť odborná spôsobilosť a získať oprávnenie?
V zmysle § 14 ods. 1 písm. a) zákona na Technickej inšpekcií, a.s ako oprávnenej právnickej osoby, na jej všetkých pracoviskách.
B.DOBROVOĽNÉ preukazovanie oprávnením na činnosť:
Všetci podnikatelia, na ktorých sa nevzťahuje § 3 písm. a) zákona, t. j. napr. tí, ktorí nezamestnávajú fyzické osoby alebo všetci podnikatelia a zamestnávatelia, ktorí vykonávajú inú činnosť ako tá, ktorá je uvedená v § 15 ods. 1 zákona.
Verejné súťaže, výberové konania a iné aktivity, kde chcú preukázať svoju odbornú spôsobilosť na vykonávanú činnosť.
KDE sa dá dobrovoľne overiť odborná spôsobilosť a získať oprávnenie?
Na Technickej inšpekcií, a.s., ako akreditovanom nezávislom inšpekčnom orgáne.
AKÝ JE DRUH OPRÁVNENIA – DRUH ČINNOSTI?
a) Odborné prehliadky a odborné skúšky VTZ ( S ) - činnosť definovaná v § 12 vyhlášky, vyžaduje sa na ňu oprávnenie v zmysle § 15, ods. 1 zákona.
b) Oprava VTZ ( O ) – činnosť definovaná v § 18 vyhlášky, ktorá zahŕňa nasledovné činnosti, na ktoré je možné požiadať a vydať oprávnenie (na celok alebo jednotlivé samostatné činnosti, alebo ich kombináciu):
- Rozoberanie a skladanie VTZ na účely opravy, preventívnej opravy a údržby a vykonávanie opravy a údržby VTZ (OU). Za opravu a údržbu sa nepovažujú prípady, v ktorých sa napríklad vykonávajú úkony podľa návodu výrobcu na obsluhu a údržbu.
- Rozoberanie a skladanie VTZ na účely rekonštrukcie (R) – oprava a zásah do už zostaveného VTZ, pri ktorom sa menia parametre, funkcia alebo účel VTZ oproti pôvodnému stavu.
- Skladanie VTZ do funkčného celku na mieste jeho budúcej prevádzky - montáž (M) - zostavenie jednotlivých častí VTZ, skladajúcich sa napríklad z rôznych aj určených výrobkov, do funkčného celku na mieste jeho budúcej prevádzky podľa technickej alebo projektovej dokumentácie. Za takúto „montáž“ sa nepovažuje skladanie – montáž určených výrobkov a zariadení v procese výroby v priestoroch dodávateľa alebo výrobcu a ani činnosti definované v moduloch posudzovania zhody určených výrobkov, ktoré sa vykonávajú na mieste budúcej prevádzky.
Na opravy VTZ (O) sa vyžaduje oprávnenie v zmysle § 15, ods. 1 zákona.
c) Plnenie tlakových nádob na dopravu plynov ( P ) – vyžaduje sa oprávnenie v zmysle § 15, ods. 1 zákona
d) Plnenie nádrží motorových vozidiel plynom ( P1 ) – vyžaduje sa oprávnenie v zmysle § 15, ods. 1 zákona
e) Výroba VTZ ( V ) - komplexná činnosť pri výrobe VTZ v zmysle § 6 vyhlášky, nevyžaduje sa oprávnenie v zmysle zákona, výrobca môže požiadať TI ako inšpekčný orgán o dobrovoľné overenie odbornej spôsobilosti.
f) Označovanie VTZ pri výrobe zariadení ( Z ) - činnosť, ktorá je v zmysle oprávnenia viazaná na výrobu VTZ, t.j. neoveruje sa samostatne odbornú spôsobilosť na označovanie VTZ ale iba ako možná súčasť overovania odbornej spôsobilosti na výrobu VTZ – dobrovoľné overenie.
AKÝ JE ROZSAH OPRÁVNENIA?
Rozsahom oprávnenia sú skupiny zariadení podľa miery ohrozenia, na ktoré bol žiadateľ overený a na ktoré sa oprávnenie vydáva. Možné skupiny zariadení podľa miery ohrozenia sú definované samostatne pre jednotlivé VTZ.
Rozsah odbornej spôsobilosti pre PLYNOVÉ ZARIADENIA (skupiny zariadení podľa miery ohrozenia):
Zariadenia na:
a) výrobu plynov
a) výrobu plynov do 10 Nm3/h vrátane
b) skladovanie plynov
b) skladovanie plynov s objemom do 100 m3
c1) plnenie kovových tlakových nádob na dopravu
c) plnenie kovových tlakových nádob do 10 Nm3/h vrátane
c2) plnenie nádrží motorových vozidiel plynom
(nádrž podľa EHK č. 67)
d) zásobovanie plynom (tlakové stanice) do 10 Nm3
d) zásobovanie plynom (tlakové stanice)
e) zvyšovanie tlaku plynu s výstupným pretlakom plynu
e) zvyšovanie tlaku plynu
f) znižovanie tlaku plynu so vstupným pretlakom plynu
f) znižovanie tlaku plynu so vstupným pretlakom
plynu nad 0,4 MPa
g1) rozvod plynov s pretlakom plynu do 0,4 MPa vrátane
g1) rozvod plynov s pretlakom plynu nad 0,4 MPa
g2) prípojky z nekovových materiálov
g2) rozvod plynov z nekovových materiálov
g3) rozvod plynov s pretlakom plynu do 0,005 MPa
g3) acetylénovody
h1) spotrebu plynov spaľovaním s výkonom
od 5 kW do 0,5 MW
h) spotrebu plynov spaľovaním s výkonom
nad 0,5 MW
h2) spotrebu plynov spaľovaním s výkonom
od 5 kW do 50 kW
i) chladenie a mrazenie (chladiace okruhy)
i) chladenie a mrazenie (chladiace okruhy) s množstvom
plynu ako chladiva od 3 kg do 25 kg vrátane
MOŽNÝ DRUH OPRÁVNENIA PRE VYHRADENÉ PLYNOVÉ ZARIADENIA je nasledovný:
- odborné prehliadky a odborné skúšky ( S )
- opravy vyhradeného technického zariadenia tlakového ( O ) v rozsahu:
OU - oprava a údržba
OU1 - oprava a údržba bez zvárania (len pre skupinu Bg2)
R - rekonštrukcia
M - montáž do funkčného celku na mieste budúcej prevádzky
- plnenie tlakových nádob na dopravu plynov ( P )
- plnenie nádrží motorových vozidiel plynom ( P1 )
- výroba ( V )
- označovanie ( Z ) pri ( V )
pre inú fyzickú osobu alebo inú právnickú osobu len na základe oprávnenia na činnosť.

References: § 3
 § 15
 § 14
 § 3
 § 15
 § 12
 § 15
 § 18
 § 15
 § 15
 § 15
 § 6